
BASES QUE HAN DE REGIR LA CONCESSIÓ DE SUBVENCIONS /AJUDES A LES ACTIVITATS ECONÒMIQUES DE SANT CLIMENT SESCEBES AMB MOTIU DE LA SITUACIÓ GENERADA PEL COVID-19 DURANT L’ANY 2021

Article 1. OBJECTE 

L'objecte d'aquestes bases és definir el conjunt de condicions i el procediment de concessió de subvencions per part de l’Ajuntament Sant Climent Sescebes a les activitat econòmiques que s'han vist afectades per la crisi del Covid-19, amb la finalitat de recolzar i garantir la seva continuïtat a aquelles que s'han vist obligades a tancar, reduir horaris d’obertura i reduir aforament.  

Article 2. ACTUACIONS SUBVENCIONABLES
 
Aquelles activitats econòmiques que s’hagin vist obligades a tancar, a reduir horaris d’obertura o hagin hagut de reduir l’aforament als seus locals durant aquest any 2021.

Se subvenciona la despesa de l’activitat que s’ha hagut de continuar fent malgrat el tancament de l’activitat, com ara subministraments de llum, aigua, gas, lloguers, salaris i seguretat social (quota autònoms i seguretat social al treballadors), quotes de préstecs i impostos. 


Article 3. BENEFICIARIS 

3.1. Poden ser beneficiàries d'aquestes subvencions les persones físiques o jurídiques (en endavant empresa) titulars d’una activitat domiciliada a Sant Climent Sescebes. El negoci ha d’estar obert al públic a la localitat de Sant Climent Sescebes. Cal estar donat d’alta al RETA o a les Mútues alternatives de la Seguretat Social el dia de la declaració de l’estat d’alarma, 14 de març. 

El compliment dels requisits s'ha d'acreditar mitjançant les declaracions responsables que inclouen les bases i la presentació de la documentació acreditativa quan així es sol·liciti. 

3.2. Els beneficiaris no poden estar afectats per cap de les prohibicions contingudes a l’article 13 de la Llei 38/2003, de 17 de novembre, General de Subvencions, ni ser deutors per cap concepte de la hisenda municipal, de les obligacions tributàries davant l’Estat i la Generalitat de Catalunya, així com de les obligacions davant la Seguretat Social. 

Article 4. TIPUS DE SUBVENCIONS I DETERMINACIÓ DE LES QUANTIES 

La quantia de la subvenció atorgada serà per un import de 200€ per activitat, d'acord amb els requisits que demanen les bases. 

Article 5. FINANÇAMENT 

La dotació econòmica estarà consignada al Pressupost de l’Ajuntament Sant Climent Sescebes de l’any 2022 i anirà a càrrec de la partida pressupostària  650 320 489.00 Altres transf. Corrents (covid). El pressupost màxim que es destinarà per a la concessió de les ajudes regulades en les presents Bases serà de 800,00€.


Article 6. SOL·LICITUD I TERMINIS 

6.1. Les sol·licituds d'ajudes es formalitzaran i es presentaran a partir de la publicació de la corresponent convocatòria i en el termini que aquesta fixi, i es presentarà telemàticament a través de la seu electrònica d’aquest ajuntament. 

La presentació de la sol·licitud fora de termini comporta l'exclusió de l'aspirant. 

6.2. A la instància de sol·licitud s’haurà d'adjuntar la següent documentació: 

- Document específic de sol·licitud 

- Fotocòpia del NIF/NIE del sol·licitant. 

- En cas de ser persona jurídica, fotocòpia del CIF. 

- Alta IAE de l’activitat que ha cessat l’activitat a causa de la crisi del COVID-19. 

- Còpia del rebut de pagament de la quota d’autònoms o de la mútua alternativa en el cas dels professionals que hi estiguin acollits corresponent al gener de 2021. 

- Declaració responsable ( Annex 1) segons la qual: 

- Ha hagut de suspendre l’activitat econòmica, o reduir l’aforament al local o reduir l’horari d’obertura com a mesura derivada de la crisi del COVID-19 en algun moment de l’any 2021, des de l’establiment de l’estat d’alarma regulat al Real Decret 463/2020, de 14 de març, pel qual es va declarar l’estat d’alarma per a la gestió de la situació de la crisi sanitària ocasionada pel COVID-19. 

- Compleix els requisits establerts a l'article 13 de la Llei 38/2003, de 17 de novembre, general de subvencions 

 -Estar al corrent en el compliment de les seves obligacions tributàries i davant de la Tresoreria de la Seguretat Social, només amb l’excepció del cas que s’hagi sol·licitat una moratòria en el pagament donada la crisi del Covid19 i que a autoritza expressament a l’Ajuntament Sant Climent Sescebes a realitzar les consultes escaients en aquests organismes per acreditar que s’està al corrent de pagament en les fases del procediment que ho requereixin. 

- Que la documentació adjunta que es presenta és una còpia idèntica del document original i que també ho serà la documentació que es presenti en format electrònic durant tota la convocatòria, i que són certes les dades consignades en aquesta sol·licitud. 

- Justificació de la despesa vinculada a l’activitat d’import igual o superior a la subvenció sol·licitada, i del seu pagament. (Annex 2) 

- Formulari de domiciliació bancària en el cas que per primera vegada rebi una subvenció de l’Ajuntament o que necessiti modificar les dades ja existents. 

- Documentació que acrediti l’ajornament del pagament d’impostos o seguretat social degut al COVID, si s’escau.

6.3. En cas que la documentació presentada sigui incorrecta o incompleta es requerirà al/a la beneficiari/ària per tal que en el termini de deu dies hàbils a partir de l’endemà en què tingui lloc la notificació procedeixi a la seva rectificació o a les esmenes necessàries amb la indicació que si no ho fa així s’entendrà per desistit de la seva sol·licitud. 

6.4. L’Administració podrà fer les comprovacions necessàries relatives al compliment de les dades declarades i la tinença de la corresponent documentació. 

6.5 La inexactitud o falsedat de les declaracions responsables, a més de ser causa d'exclusió de la persona sol·licitant de la convocatòria, és també causa de revocació, sens perjudici de les responsabilitats de qualsevol tipus en què hagi pogut incórrer. 

Article 7. CONVOCATÒRIA 

La publicació de la convocatòria iniciarà el còmput del termini de presentació de les sol·licituds, d’acord amb l’article anterior. 

Article 8. PROCEDIMENT D’ATORGAMENT I RESOLUCIÓ 

8.1. L’òrgan competent per resoldre sobre la concessió o denegació de les sol·licituds presentades és el Ple de l’Ajuntament de Sant Climent Sescebes. 

8.2. L’Ajuntament de Sant Climent Sescebes realitzarà d’ofici quantes actuacions consideri necessàries per a la determinació, coneixement i comprovació de les dades en virtut de les quals s’ha de formular la proposta de resolució. Les activitats d’instrucció comprendran: 

— Petició de tots aquells informes que es considerin necessaris per resoldre o exigits per les normes que regulen la subvenció. 

— Avaluació de les sol·licituds o peticions, efectuada d’acord amb els criteris i formes establerts en la norma reguladora de la subvenció o, si s’escau, en la convocatòria. 

L’òrgan instructor elevarà informe de concessió a l’òrgan competent per resoldre. 

8.3. El termini màxim per dictar i notificar la resolució de les subvencions serà de tres mesos a comptar des de la data de finalització de la presentació de sol·licituds de subvenció que marqui la respectiva convocatòria. La manca de resolució dins d'aquest termini legitima a l'interessat per entendre desestimada la seva sol·licitud per silenci administratiu. 

8.4. Per a la concessió d'aquestes subvencions pel procediment de concurrència competitiva, el criteri de concessió serà per l'estricte ordre de sol·licitud sempre i quan compleixi els requisits establerts en aquestes bases i d'acord amb la disponibilitat pressupostària. 

8.5 Els procediments d’aprovació de les bases, així com de sol·licitud i atorgament fins a la resolució que posi fi al procediment administratiu, no restaran suspesos d'acord amb l'apartat 4 de la disposició addicional tercera del Reial Decret 463/2020 de 14 de març. 

Article 9. JUSTIFICACIÓ, ACCEPTACIÓ I PAGAMENT DE LA SUBVENCIÓ 

S’entendrà justificada la subvenció amb l’aportació dels justificants de despesa per un import igual o superior a la quantitat de subvenció atorgada, i amb tota la  documentació requerida (Annex 2). 

Una vegada atorgada la subvenció, i fetes les comprovacions pertinents, es tramitarà el pagament del 100% de la subvenció concedida als beneficiaris. L’acceptació de la subvenció atorgada es presumeix amb la formulació de la sol·licitud. 

A tal efecte, un cop notificada la resolució d’atorgament de la subvenció, si els beneficiaris no estan interessats en percebre la subvenció concedida, disposaran d’un termini de deu dies hàbils per manifestar de forma expressa la seva renúncia. 

Tot l’esmentat, sens perjudici del dret que ostenta l’eventual beneficiari d’impugnar la resolució d’atorgament de la subvenció en els termes que estableix la normativa vigent. 

Article 10. OBLIGACIONS DELS BENEFICIARIS 

Els beneficiaris de la subvenció estan obligats a: 

Complir amb totes les condicions establertes en aquestes Bases i en la respectiva Convocatòria. 

Facilitar les actuacions de comprovació i control financer, així com a la documentació complementària que es requereixi a tal efecte. 

Article 11. COMPATIBILITATS AMB ALTRES SUBVENCIONS 

Aquestes subvencions són compatibles amb qualsevol altre subvenció que pugui atorgar l'Ajuntament de Sant Climent Sescebes o qualsevol altre ens públic privat, respectant el límit establert a l’article 20 de la Llei general de subvencions. 

Article 12. REVOCACIÓ I REINTEGRAMENT DE LA SUBVENCIÓ 

12.1. Seran motiu de revocació total o parcial de la subvenció: 

Quan la despesa no s’hagi produït en la forma prevista, quan es donin alteracions de les condicions que van determinar la seva concessió o quan s'incorri en alguna de les causes que s’especifica a l’article 37 de la Llei General de Subvencions. 

Per l'incompliment de les condicions i obligacions imposades als beneficiaris d'acord amb el que es disposa en aquestes bases. 

Per renúncia expressa del beneficiari. La renúncia ha de ser prèvia al cobrament de la subvenció. En cas contrari, ha de fer el reintegrament de les quantitats percebudes. 

12.2. En cas de manca de justificació o de concurrència de les causes de reintegrament previstes a la normativa aplicables es produirà la pèrdua del dret total o parcial de la subvenció atorgada i podrà ser motiu de revocació de conformitat i amb el procediment establert a la normativa d'aplicació. 

12.3. L'Ajuntament podrà reclamar les quantitats indegudament percebudes pel beneficiari juntament amb l'interès de demora des del moment del pagament de la subvenció i fins a la data en què s'acordi la procedència del reintegrament. 

Article 13. RÈGIM SANCIONADOR 

Els beneficiaris de les subvencions estaran sotmesos a les responsabilitats i règim sancionador sobre infraccions administratives establertes en la Llei 38/2003, de 17 de novembre, general de subvencions. 

Article 14. PROTECCIÓ DE DADES DE CARÀCTER PERSONAL I TRANSPARÈNCIA. 

D'acord amb el que disposa la Llei orgànica 3/2018, de 5 de desembre, de protecció de dades personals i garantia dels drets digitals, les dades de caràcter personal dels sol·licitants seran tractades amb la finalitat de gestionar la sol·licitud, tramitació i control de les subvencions sol·licitades en el marc d'aquestes bases. 

D'acord amb el que disposa la Llei 19/2014, del 29 de desembre, de transparència, accés a la informació pública i bon govern, les dades dels beneficiaris de les subvencions es publicaran al portal de la transparència de l'Ajuntament de Sant Climent Sescebes. 

























Annex 1. MODEL DE DECLARACIÓ RESPONSABLE 
En/Na …………………….…………………………………… amb domicili ………………………………………………, amb DNI núm ………………………….. en representació de l’empresa…………………………. 
amb domicili …………………………………………………, i NIF………………………….. 

DECLARA , sota la seva responsabilitat : 

Que l’empresa que represento no incorre en cap de les causes de incompatibilitat o prohibició per obtenir subvencions, d’acord amb l’article 13 de la Llei 38/2003, de 17 de novembre, general de subvencions 

Que l'empresa que represento està al corrent del pagament de les obligacions tributàries davant l’Estat i la Generalitat de Catalunya, així com de les obligacions davant la Seguretat Social, exceptuant aquells casos que s’ha sol·licitat un ajornament del pagament, en aquest cas s’haurà d’aportar documentació probatòria. 

Que l’empresa que represento està al corrent del pagament de les obligacions fiscals i financeres amb l’Ajuntament de Sant Climent Sescebes, quan escaigui. 

Que s’autoritza expressament a l’Ajuntament de Sant Climent Sescebes a realitzar les consultes escaients en aquests organismes per acreditar que s’està al corrent de pagament en les fases del procediment que ho requereixin. 

Que he hagut de suspendre l’activitat econòmica, o reduir l’aforament al local o reduir l’horari d’obertura com a mesura derivada de la crisi del COVID-19 en algun moment de l’any 2021, des de l’establiment de l’estat d’alarma regulat al Real Decret 463/2020, de 14 de març, pel qual es va declarar l’estat d’alarma per a la gestió de la situació de la crisi sanitària ocasionada pel COVID-19. 

Que essent un professional donat d’alta en alguna de les mútues alternatives de la Seguretat Social, ha vist disminuït el seu volum de contractes o encàrrecs durant l’establiment de l’estat d’alarma regulat al Real Decret 463/2020, de 14 de març, pel qual es declara l’estat d’alarma per a la gestió de la situació de la crisi sanitària ocasionada pel COVID-19.

Que no té altres ingressos (provinents de lloguers, retribucions per compte aliena o de tipus financer ) i que es compromet a aportar la declaració de l’impost de la renda de les persones físiques de l’exercici 2020 o de l’impost de societats de l’exercici 2020, segons si és persona física o jurídica, un cop aquestes siguin presentades. Que l'empresa que represento complirà amb totes les obligacions que es determinen les bases reguladores de la present subvenció. 

Que la documentació adjunta que es presenta és una còpia idèntica del document original i que també ho serà la documentació que es presenti en format electrònic durant tota la convocatòria. 

Que les dades consignades en aquest formulari són certes i que tinc coneixement que la inexactitud o falsedat de les dades declarades comportarà resoldre, per part de l’òrgan competent, prèvia audiència de la persona interessada, en el sentit que correspongui . 

Que tinc coneixement que l’Administració podrà fer les comprovacions necessàries relatives al compliment de les dades declarades i la tinença de la corresponent documentació. 

Que la inexactitud o falsedat de les les dades declarades en la present declaració, a més de ser causa d'exclusió de la persona sol·licitant de la convocatòria, és també causa de revocació, sens perjudici de les responsabilitats de qualsevol tipus en què hagi pogut incórrer. 

Data i signatura 
Annex 2. JUSTIFICACIÓ DE LA DESPESA 
En/Na …………………….…………………………………… amb domicili ………………………………………………, amb DNI núm ………………………….. en representació de l’empresa…………………………. amb domicili …………………………………………………, i NIF………………………….. 

CERTIFICA: 

Que les factures o comprovants de despesa que es presenten per justificar la subvenció en la relació de despeses annexa han estat satisfetes i pagades de forma definitiva als respectius creditors de l’empresa. 

Que aquestes despeses s’han produït durant el període de l’estat d’alarma regulat al Real Decret 463/2020, de 14 de març, pel qual es declara l’estat d’alarma per a la gestió de la situació de la crisi sanitària ocasionada pel COVID-19. 

Que la persona interessada o qui la representi es responsabilitza de la veracitat dels documents aportats, d’acord amb l’article 28.7 de la Llei 39/2015, de 1 d’octubre, del procediment administratiu comú de les administracions públiques. 

AUTORITZA a la secció de Tresoreria de l’Ajuntament Sant Climent Sescebes per A transferir l’import de la subvenció al compte que hagi autoritzat a tal efecte, a les oficines de Tresoreria de l’Ajuntament Sant Climent Sescebes. 

A fer les consultes escaients pel que fa a la comprovació d’estar al corrent de les obligacions tributàries davant l’Estat i la Generalitat de Catalunya, així com de les obligacions davant la Seguretat Social . 

Tanmateix també autoritza a fer ús de compensació en cas que el perceptor de la subvenció mantingui deutes pendents amb aquesta l’Ajuntament Sant Climent Sescebes o qualsevol dels seus organismes autònoms. 

És obligatori adjuntar les factures o comprovants de despesa i comprovants de pagament


Data i signatura

Signat electrònicament,







